钦定古今图书集成/明伦汇编/氏族典/第636卷 > 《凌迪知万姓统谱》 > 女奚烈资禄
## 钦定古今图书集成/明伦汇编/氏族典/第636卷 > 《凌迪知万姓统谱》 > 女奚烈资禄

按《金史女奚烈资禄传》：“资禄本姓张氏，咸平府人，从
军有功，贞祐初，遥授同知德州防御事。兴定元年，改
西宁州刺史，赐今姓，破宋兵于梢子岭。三年，攻破武
林关，资禄功最，遥授通远军节度使。五年，遥授陇安
军节度使，俄改金安军，将兵救鄜州。闰十二月，鄜州
破，被执不肯降，遂死。赠银青荣禄大夫、中京留守，录”
其二子烈山、林泉，升职一等，陕西行省军中用之。